พระราชบัญญัติคุ้มครองหมุดหลักฐานการแผนที่ พุทธศักราช 2478
ประกาศวันที่ 1936-04-08

content: พระราชบัญญัติ คุ้มครองหมุดหลักฐานการแผนที่ พุทธศักราช ๒๔๗๘
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) อาทิตย์ทิพอาภา พล. อ. เจ้าพระยาพิชเยนทร โยธิน ตราไว้ณวันที่ ๗ เมษายน พุทธศักราช ๒๔๗๙ เป็นปีที่ ๓ ในรัชชกาลปัจจุบัน
content: โดยที่สภาผู้แทนราษฎรลงมติว่า สมควรที่จะตราพระราชบัญญัติว่าด้วยการคุ้มครองหมุดหลักฐานการแผนที่ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติคุ้มครองหมุดหลักฐานการแผนที่ พุทธศักราช ๒๔๗๘”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “หมุดหลักฐานการแผนที่” หมายความว่า วัตถุแข็งที่ฝัง หรือก่อสร้างขึ้นในที่ต่าง ๆ สำหรับใช้ในราชการแผนที่ มีอักษรจารึกแสดงไว้ให้เห็นว่าเป็นของกรมแผนที่ จะเป็นอักษรย่อหรือเต็มก็ตาม เช่น หมุดสามเหลี่ยมเล็ก กรมแผนที่, หมุดสามเหลี่ยมใหญ่ กรมแผนที่, หมุดระดับชั้นที่ ๑ กรมแผนที่,
sectionNo: 3
content: หมุดแม่เหล็ก กรมแผนที่, หมุดวงรอบ กรมแผนที่, หมุดเส้นฐาน กรมแผนที่, ผ.ท.บ., ก.ผ.ท., ก.ผ., B.M., ก.ผ.ร.ด., ร.ด., ก.ผ.ม.ล., เป็นต้น
sectionNo: 4
content: มาตรา ๔ ผู้ใดกระทำให้หมุดหลักฐานการแผนที่อย่างหนึ่งอย่างใดเคลื่อนที่หรือกระทำให้เสียหายด้วยประการใด ๆ ผู้นั้นมีความผิดต้องระวางโทษปรับไม่เกินสองพันบาท หรือจำคุกไม่เกินสามปี หรือทั้งปรับทั้งจำ
sectionNo: 5
content: มาตรา ๕ ให้รัฐมนตรีว่าการกระทรวงกลาโหมและรัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี